Sz.: 1-7/2014. 14 . sz. napirendi pont anyaga

**Előterjesztés**

A Zalaszentgrót Városi Önkormányzat Képviselő-testületének

2014. június 26-i, rendes ülésére.

Tárgy: Energia-optimalizálás az önkormányzati intézményekben

**Tisztelt Képviselő-testület!**

Zalaszentgrót Város Önkormányzat Képviselő-testülete 2012-ben döntött az intézményei fűtéskorszerűsítéséről, melynek során az intézményekbe új kazánok kerültek beépítésre. A vállalkozó finanszírozta a beruházás költségét, vállalva az energia megtakarítást és 10 éven át üzemeltettette a fűtési rendszereket.

Azóta a kazánok elavultak, a fűtési rendszerek üzemeltetése időnként problémát okoz a karbantartóknak.

Az egészségügyi központban a Nyugat-dunántúli Operációs Program keretében új fűtési rendszer került kiépítésre. Szintén uniós forrásból a két általános iskolában kicserélésre kerültek a radiátorok, de továbbra is a régi kazánok biztosítják a fűtést.

Az Ady úti Óvodában , a Szociális és Gyermekjóléti Alapszolgáltatási Központnak, valamint a GESZ-nek otthont adó volt Gimnázium épületében önkormányzati forrásból új gázkazánokat szereltettünk be.

Zalaszentgrót Város Képviselő-testülete a 169/2013.(XII.19.) számú határozatával döntött arról, hogy a közüzemi szolgáltatások vonatkozásában egységes szemlélet szerinti beszerzés valósuljon meg.

Ennek tudatában felülvizsgáltuk a szolgáltatási szerződéseket és számlákat, amelyek azt bizonyították, hogy feltétlenül változtatni kell a gáz energia beszerzéseken, valamint meg kell vizsgálni a gázórák nagyságának szükségességét.

Az energia optimális felhasználása érdekében elengedhetetlenek a ma már rossz hatásfokú, többszöri javítást igénylő kazánok kicserélése.

Ahhoz, hogy a Tisztelt Képviselő-testület dönteni tudjon a beruházás megvalósításában, egy energetikai szaktanácsadással és üzemeltetéssel foglalkozó vállalkozás energia-optimalizációs javaslatot tett Zalaszentgrót város 3 intézményének (Deák Ferenc Általános Iskola, Gimnázium és Alapfokú Művészeti Iskola, Városi Könyvtár és Művelődési - Felnőttképzési Központ, Napközi Otthonos Óvoda és Egységes Óvoda-bölcsőde) energetikai korszerűsítésére és hőszolgáltatására.

A javaslatuk elkészítésekor a fenti intézmények számára kazánház létesítését tervezték, melynek során meg kell valósítani a hőszolgáltatáshoz szükséges beruházásokat, és a vállalkozónak felelni kell az újonnan létesített berendezések üzemeltetéséért, éves karbantartásáért, az esetlegesen felmerülő javítási munkák elvégzéséért a szerződés futamideje alatt. **A javasolt szolgáltatás keretében az energia-optimalizációs javaslatban megadott díjakon felül további költségek, mint például karbantartás, javítás a futamidő alatt nem terheli az intézményeket, illetve az önkormányzatot.**

A tervezetben a szerződés teljes időtartama -  **8 év.**

Ez alatt a vállalkozó elvégzi:

* az új berendezések beszerzését és létesítési munkálatait
* az általuk telepített berendezések üzemeltetési, karbantartási, javítási munkáit
* üzembiztos hőszolgáltatást
* a kazánház gázszámlájának kiegyenlítését
* valamint a hőközpontok víz-és áramfelhasználásának általánydíjban meghatározott kiegyenlítését (Bruttó 12.700,-Ft / év értékhatárig.)
* a kazánházakat a vállalkozó bérbe veszi (bruttó 10.000,-Ft / év értékhatárig)
* a bérbevett kazánházakban a vállalkozó hőszolgáltatásra alkalmas berendezéseket telepít, melyek az ő tulajdonát képezik.

A szerződés lejártakor lehetőség van:

* annak tárgyalásokat követő meghosszabbítására, illetve
* megszűnése esetén a berendezéseket a vállalkozó a Megbízó részére vételre felajánlhatja, a vételi értéka 8 éves időtartam végén nem lehet nagyobb mint 500 000,-Ft + Áfa.

A létesítésre kerülő hőszolgáltatási rendszer rövid bemutatása:

* Tervezés, engedélyeztetés,
* Kazánházi berendezések bontása, és elszállítása – szükség szerint
* Gázvezeték szerelés (kazánházon belül) és mérőkötés átalakítás mérőcserével
* Intézményenként az alábbi hőteljesítményű kondenzációs gázkazán beépítése idõjárásfüggõ szabályozással és érzékelõkkel, kaszkád kapcsolásban
  + Zrínyi Iskola – 240 kW
  + Csányi Iskola – 280 kW + 1 db 40 kW-os sötétsugárzó
  + Művelődési Központ - 160 kW
  + Batthyány úti Óvoda - 70 kW
* Intézményenként a szükséges méretű indirekt fűtésű használati melegvíz tárolók beépítése, előnykapcsolással
* Rácsatlakozást a meglévõ fűtési és melegvízes rendszerre szivattyúkkal, elzáró-, biztonsági és szabályzó szerelvényekkel
* Biztonsági berendezéseket - biztonsági szelepek, tágulási tartályok
* Szűrők beépítése
* Gáztüzelésre alkalmas füstelvezetõ rendszerek kiépítése
* Kazánházi villamos szerelések, és érintésvédelmi felülvizsgálat
* Beüzemelések, beszabályozás

Fizetési feltételek:

***Alapdíj:***

**8 éves időtartamra: 12 148 000,-Ft/év** + ÁFA

Mely évente a KSH által közzétett fogyasztói infláció mértékének megfelelően kerül aktualizálásra.

***Várható energiaköltségek:***

A mellékelt táblázat alapján, mely a megkapott földgáz fogyasztási adatok és az alábbi egységárak alapján készült, figyelembe véve a gázmérő méret csökkenéseket!

|  |  |  |
| --- | --- | --- |
| **Forgalom független RHD Ft/m3/h** | **Gázdíj Ft/MJ** | **Forgalom függő RHD Ft/MJ** |
| 42 499 | 4,316 | 0 |



Az energiaoptimalizáció megvalósításához energetikai szolgáltatásról szóló közbeszerzés indítása szükséges, melynek tárgya az érintett intézmények hőtermelő oldali korszerűsítése az ajánlattevők saját finanszírozásában (önkormányzati önerő nélkül), az érintett intézmények hőtermelő oldali üzemeltetése, karbantartása és javítása az új berendezések műszaki átadás-átvételét követő 8 évig, valamint a hőtermelő rendszerek működtetéséhez szükséges földgáz versenyeztetése, beszerzése. Az éves becsült ellenszolgáltatásból adódik, hogy a közbeszerzési eljárás a közösségi eljárásrendbe tartozik.

Árajánlatot kértünk a közbeszerzés lebonyolítására.

Az ajánlatok a következők:

Köz-Pálya Kft. (2367 Újhartyán, Monori u. 30.) 1.000.000 Ft + ÁFA

ÉPINBER Kft. (6000 Kecskemét, Csányi János krt. 12. 1.450.000 Ft + ÁFA

A díj magában foglalja a közbeszerzési törvény által az ajánlattevőre rótt összes kötelezettség figyelemmel kisérését, hiányosságok esetén azok pótlását.

Az ár tartalmazza a közbeszerzési eljárás teljes körű lebonyolítását, részvételt a bíráló bizottság és a testület munkájában, az ajánlattételi felhívás és dokumentáció, jegyzőkönyvek és hirdetmények elkészítését, valamint a hirdetmények feladásának költségét, ami minimálisan 280.000 Ft.

A Gazdasági és Városfejlesztési Bizottság az előterjesztést a 2014. június 19-i ülésén megtárgyalta, a 36/2014. (VI.19.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

1. Zalaszentgrót Város Önkormányzatának Képviselő-testülete intézményeiben (Deák Ferenc Általános Iskola, Gimnázium és Alapfokú Művészeti Iskola, Városi Könyvtár és Művelődési - Felnőttképzési Központ, Napközi Otthonos Óvoda és Egységes Óvoda-bölcsőde) az energiaoptimalizációt valósít meg, mely magában foglalja az intézmények hőtermelő oldali korszerűsítését az ajánlattevők saját finanszírozásában (önkormányzati önerő nélkül), az érintett intézmények hőtermelő oldali üzemeltetését, karbantartását és javítását, valamint a hőtermelő rendszerek működtetéséhez szükséges földgáz versenyeztetését, beszerzését.

A közbeszerzés lebonyolításával a legkedvezőbb ajánlatot adó Köz-Pálya Kft.-t (2367 Újhartyán, Monori u. 30.) bízza meg 1.000.000 F + ÁFA összegben, melyhez a forrást a 2014. évi költségvetés működési tartaléka terhére biztosítja.

A Képviselő-testület felkéri a polgármestert az előkészítő munkák elvégzésére.

Határidő: 2014. szeptember 30.

Felelős: Baracskai József

Zalaszentgrót, 2014.június 12.

|  |  |
| --- | --- |
|  | Baracskai József  polgármester |
|  |  |

A határozati javaslat a törvényességi előírásnak megfelel.

Dr. Simon Beáta

jegyző